A helyi rendelet megalkotását a jogalkotásról szóló 2010. évi CXXX. törvény
18. §-ában foglaltaknak megfelelően eljárva az alábbiak szerint indokolom:

ÁLTALÁNOS INDOKOLÁS

Az Alaptörvény 32. cikk (2) bekezdésében kapott felhatalmazás alapján az önkormányzat rendelettel kíván megfelelni annak a követelménynek, amely a nemzeti vagyon egészét képező állami és helyi önkormányzati vagyonra vonatkozó egységes szabályozás és vagyongazdálkodási alapelvek rögzítésére megalkotott törvényekben foglalt elvárásoknak megfelel.


RÉSZLETES INDOKOLÁS

1-3.§-ához : A csopaki 1801 helyrajzi számú, „kivett közút” megnevezésű, a forgalomképtelen törzsvagyoni körbe tartozó, de a természetben közúti közlekedési funkciót nem betöltő ingatlan elvi értékesítéséről már született képviselő-testületi döntés. Az értékesítés első lépéseként az ingatlan megnevezése az ingatlan-nyilvántartásban „kivett beépítetlen terület” megnevezésre változott. 
Tekintettel arra, hogy az ingatlan kötelező önkormányzati feladat ellátását nem szolgálja, a vonatkozó jogi szabályozás alapján a megnevezése és funkciója alapján sem tartozik a kizárólagos önkormányzati vagyonba, ezért a forgalomképtelen vagyonelemek közül a forgalomképes vagyonelemek közé kell sorolni. 

A csopaki 2484 helyrajzi számú, „kivett közút” megnevezésű, a forgalomképtelen törzsvagyoni körbe tartozó Árok utca egy része a természetben közúti közlekedési funkciót nem tölt be, a közvetlenül határos ingatlan tulajdonosa ingatlanához kerítette, ezért elvi értékesítéséről már született képviselő-testületi döntés. Az értékesítés első lépéseként az értékesítésre tervezett területrész leválasztásának ingatlan-nyilvántartási átvezetése megtörtént. Fentiek alapján a csopaki 2484 helyrajzi számú ingatlant a forgalomképtelen törzsvagyoni körből törölni kell, a telekalakítás során kialakult csopaki 2484/1 helyrajzi számú, „kivett helyi közút” megnevezésű, 283 m2 nagyságú ingatlant a forgalomképtelen törzsvagyonba fel kell venni, a csopaki 2484/2 helyrajzi számú, „kivett közforgalom elől elzárt magánút” megnevezésű, 104 m2 nagyságú ingatlant, mely kötelező önkormányzati feladat ellátását nem szolgálja, a vonatkozó jogi szabályozás alapján a megnevezése és funkciója alapján sem tartozik a kizárólagos önkormányzati tulajdonba, a forgalomképes vagyonelemek közé kell sorolni.

A csopaki 1030/3 helyrajzi számú, „kivett helyi közút” megnevezésű, 1188 m2 nagyságú, a forgalomképtelen törzsvagyon részét képező ingatlan egy részének elvi értékesítéséről szóló képviselő-testületi döntésben foglaltaknak megfelelően a telekalakítási eljárást a földhivatal lefolytatta. 
Az eljárás eredményeképpen a 1030/3 helyrajzi számú ingatlant a forgalomképtelen törzsvagyoni körből törölni kell.
A megosztás során kialakult 
· csopaki 1030/4 helyrajzi számú, „kivett helyi közút” megnevezésű, 1041 m2 nagyságú ingatlant a forgalomképtelen törzsvagyonba 
· csopaki 1030/5 helyrajzi számú, „kivett helyi közút” megnevezésű, 4 m2 nagyságú ingatlant a forgalomképtelen törzsvagyonba 
· csopaki 1030/6 helyrajzi számú, „kivett közforgalom elől elzárt magánút” megnevezésű, 143 m2 nagyságú ingatlant a forgalomképes üzleti vagyonba 
kell felvenni.

4. §-ához: A módosító rendelet hatályba lépéséről rendelkezik.

